Република Србија

Аутономна Покрајина Војводина

Општина Сента

Општинска управа општине Сента

Број: 000387582 2025 08858 003 000 000 001

Дана:21.02.2025. године

С е н т а

**М А Т Е Р И Ј А Л**

**ЗА СЕДНИЦУ ОПШТИНСКОГ ВЕЋА ОПШТИНЕ СЕНТА**

**Предмет:** Утврђивање текста Јавног обавештења за финансирање годишњих програма и финансирање посебних програма за поједине области од општег интереса у области спорта у 2025.години из буџета општине Сента

Припремила:

Јованка Ђуровић, дипл.правник

Известилац:

Александар Зелић, члан Општинског већа општине Сента

за област спорта и омладине

 Начелник Општинске управе општине Сента

 Едит Шарњаи Рожа, дипл. правник

**УВОДНО ОБРАЖЛОЖЕЊЕ:**

Према члану 138 став 2 Закона о спорту („Службени Гласник РС“, бр. 10/2016) јединица локалне самоуправе преко надлежних органа уређује ближе услове, критеријуме, начин и поступак доделе средстава из буџета јединице локалне самоуправе, односно одобрење програма за задовољавање потреба грађана у области спорта на територији јединице локалне самоуправе и начин јавног објављивања података о предложеним програмима за финансирање, одобреним програмима и реализацији одобрених програма.

Скупштина општине Сента је дана 15. марта 2017. године донела Одлуку о одобравању и финансирању програма којима се задовољавају потребе и интереси грађана у области спорта у општини Сента („Службени лист општине Сента“, бр. 5/2017). Чланом 17 Одлуке о одобравању и финансирању програма којима се задовољавају потребе и интереси грађана у области спорта, у општини Сента је прописано да Општинско веће објављује јавно обавештење о максимално расположивом износу у буџету општине за финансирање годишњих програма и финансирање посебних програма, за поједине области од општег интереса у области спорта.

На основу горе изложеног, предлаже се да Општинско веће донесе следећи

**З А К Љ У Ч А К**

 Утврђујe се текст Јавног обавештења за финансирање годишњих програма и финансирање посебних програма за поједине области од општег интереса у области спорта у 2025.години из буџета општине Сента, који је саставни део овог Закључка.

Јавно обавештењe о максимално расположивим износима у буџету општине Сента за финансирање годишњих програма и финансирање посебних програма за поједине области од општег интереса у области спорта у 2025. години објављује се на званичној интернет страници општине Сента.

У складу са чланом 17. Одлуке о одобравању и финансирању програма којима се задовољавају потребе и интереси грађана у области спорта у општини Сента („Службени лист општине Сента“ бр. 5/2017) Општинско веће општине Сента, дана .02.2025. године објављује

 **ЈАВНО ОБАВЕШТЕЊЕ**

**за финансирање годишњих програма и финансирање посебних програма за поједине области од општег интереса у области спорта у 2025.години из буџета општине Сента**

Одлуком о буџету општине Сента за 2025. годину („Службени лист општине Сента“ бр. 13/2024) планирана су средства за остваривање општег интереса у области спорта у износу од: 50.750.000,00 динара, у делу:

ПРОГРАМ 1301-РАЗВОЈ СПОРТА И ОМЛАДИНЕ у оквиру - функционална класификација 810 - Услуге рекреације и спорта - активност 0001- подршка локалним спортским организацијама,удружењима и савезима

**Начин подношења пријава:**

Спортске организације и заинтересовани субјекти у области спорта могу поднети пријаве за суфинансирање годишњих програма Спортском савезу општине Сента од 21.02.2025 до 28.02.2025. године путем образаца и друге потребне документације прописаним Правилником о критеријумима и начину одобравања финансирања и суфинанирања програма из области спорта у општини Сента ПРЕЧИШЋЕН ТЕКСТ („Службени лист општине Сента бр. 2 /2023.“)

Спортски савез општине Сента је у обавези да разматра приспеле предлоге организација у области спорта, утврђује коначне предлоге годишњих програма који би се финансирали из буџета општине, врши ревизију предлога и образаца предлога програма и доставља предлоге Општинском већу односно Стручној комисији на прописаним обрасцима, заједно са обједињеном рекапитулацијом предложених програма по овом Јавном обевештењу до 00.02.2025. године, сагласно одредбама Одлуке о одобравању и финансирању програма којима се задовољавају потребе грађана и интереси грађана у области спорта у општини Сента („Службени лист општине Сента“, бр. 5/2017).

Додатне информације у вези јавног позива могу се добити на телефон Зелић Александар.

**Неблаговремене и непотпуне пријаве се неће разматрати.**

Република Србија Председник општинског већа општине Сента

Аутономна Покрајина Војводина

Општина Сента Хајналка Бурањ

Општинско веће општине Сента

Број:

Дана:21.02.2025.године

|  |
| --- |
|  |